SUN คว้าคะแนน CG ระดับดีเลิศ ประจำปี 64
SUN คว้าคะแนน CG ระดับดีเลิศ ประจำปี 2564 จากสมาคมส่งเสริมสถาบันกรรมการบริษัทไทย (IOD)
SUN คว้าคะแนน CG ระดับดีเลิศ ประจำปี 2564 จากสมาคมส่งเสริมสถาบันกรรมการบริษัทไทย (IOD)
27 ต.ค. 2564

ผู้สื่อข่าวรายงานว่า (27 ตุลาคม 2564) บริษัท ซันสวีท จำกัด (มหาชน) หรือ SUN ได้รับการจัดอันดับว่าเป็นบริษัทที่มีการกำกับดูแลกิจการที่ดี ในระดับ “ดีเลิศ” (Excellent CG Scoring) หรือ 5 ดาว และติดอันดับ 1 ใน 59 บริษัท Top Quartile ในกลุ่มบริษัทจดทะเบียนที่มีมูลค่าหลักทรัพย์ตามราคาตลาดเดียวกัน ในโครงการสำรวจการกำกับดูแลกิจการบริษัทจดทะเบียนไทย (CGR) ประจำปี 2564 จากสมาคมส่งเสริมสถาบันกรรมการบริษัทไทย (IOD) โดยการสนับสนุนของตลาดหลักทรัพย์แห่งประเทศไทย (ตลท.) ได้เผยผลสำรวจคะแนน CGR ประจำปี 2564 ของบริษัทจดทะเบียนไทย จาก 716 บริษัท
เป็นอีกหนึ่งความภาคภูมิใจและเป็นเรื่องที่น่ายินดีอย่างยิ่ง ที่ในปีนี้ SUN ได้รับการประเมินคะแนน ระดับดีเลิศ 5 ดาว จากปีก่อนได้ระดับ 4 ดาว สะท้อนให้เห็นว่า คณะกรรมการบริษัทและคณะผู้บริหารบริษัทฯ ให้ความสำคัญในการพัฒนาการกำกับดูแลกิจการที่ดี (Good Corporate Governance) และมุ่งพัฒนาระดับธรรมาภิบาล (CG) มาอย่างต่อเนื่องคำนึงถึงบทบาทของผู้มีส่วนได้เสีย ควบคู่ไปกับการดำเนินธุรกิจเพื่อให้องค์กรเติบโตอย่างยั่งยืน อันส่งผลให้ผู้ถือหุ้นและนักลงทุนมีความมั่นใจในการดำเนินงานของบริษัท